《七谣赠璞冈赵明府 其五 慑暴谣》
明代·孙绪

豪强视法等儿戏，长揖长官捽胥吏。妖狐假得虎威归，犊麛鸡豚避无计。

西风一夜明严霜，蒿莱杀尽妖狐藏。老稚相看笑哑哑，手指门闑谈庭堂。

何为近来不见恶少至，裸身号叫堂中央。郭解死，齐民歌，鲁朱门外张雀罗。

作者简介：初人。洪武中官饶阳知县，均赋役，清刑罚，以廉能称。